Diari Oficial de la Generalitat Valenciana


Sumari del DOGV 4506, del 23-05-2003 (2003/5720)

ACORD d'11 d'abril de 2003, de la Comissió Territorial d'Urbanisme de Castelló, relatiu a la modificació puntual núm. 16 del Pla General en el municipi de Burriana.
--------------------------------------------------------------------------------------------------------------------------------------------------------------------

### Dades del document

Número de DOGV
:   4506

Data del DOGV
:   23-05-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/5720


Data del document
:   11-04-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Borriana
    * pla d'urbanisme

ACORD d'11 d'abril de 2003, de la Comissió Territorial d'Urbanisme de Castelló, relatiu a la modificació puntual núm. 16 del Pla General en el municipi de Burriana. [2003/5720]
  
Vist l'expedient relatiu a la modificació puntual núm.16 del Pla General en el municipi de Burriana, i de conformitat amb els següents,
  
Antecedents
  
Primer
  
El ple de l'Ajuntament de Burriana, en la sessió de 7 de novembre de 2002, va acordar exposar al públic la modificació, la qual cosa es va portar a terme mitjançant els anuncis publicats en el periòdic El Mundo, de 20 de novembre de 2002, i en el Diari Oficial de la Generalitat Valenciana, de 2 de desembre de 2002.
  
Transcorregut el període d'informació al públic, durant el qual no es van formular al·legacions, el ple va aprovar provisionalment la modificació en la sessió de 6 de febrer de 2003.
  
Segon
  
El projecte consta de memòria i plànols.
  
Tercer
  
L'objecte del projecte és la modificació de l'alineació del carrer Sant Pasqual en el tram de les façanes dels immobles amb números de policia 36 i 38.
  
El pla general vigent establix en este punt unes alineacions que coincidien amb les façanes dels edificis preexistents. Segons s'assenyala en el document, recentment la part de l'edifici situat en el carrer Sant Pasqual cantonada Ronda Poeta Calzada que dóna al citat carrer ha sigut demolit, i l'edifici del carrer Sant Pasqual núm. 36 està pròxim a la seua ruïna física. Per això, i anticipant també el que està previst incloure en el Pla Especial Ciutat Vella (en tramitació), es modifica l'alineació del carrer en estos punts, i s'elimina l'estretiment que es produïa.
  
Quart
  
El 31 de gener de 2003 va ser emés informe per la Direcció General de Patrimoni Artístic de la Conselleria de Cultura i Educació.
  
Fonaments de dret
  
Primer
  
La tramitació de la present modificació puntual del Pla General de Burriana ha sigut correcta, de conformitat amb el que establix l'article 38 i següents de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en avant LRAU), així com en l'article 158 i següents del Reglament de Planejament de la Comunitat Valenciana, aprovat pel Decret 201/1998, de 15 de desembre (en avant RPCV).
  
Segon
  
La documentació està completa, en compliment del que disposa l'article 27 en relació amb el 55.1 de la LRAU, així com l'article 45 i següents del RPCV.
  
Tercer
  
El 31 de gener de 2003, la Direcció General de Patrimoni Artístic de la Conselleria de Cultura i Educació va emetre informe. L'informe establix el següent, quant al contingut de la modificació:
  
?El projecte de modificació puntual núm.16 del PGOU de Burriana consistix en el canvi d'alineació viària dels números 36 i 38 del carrer Sant Pasqual per a evitar l'actual reculada que dificulta la circulació de vehicles i transeünts.
  
Atés que els solars i el vial anteriorment citat se situen a certa distància de la muralla, en la part externa del recinte murallat, no hi ha inconvenient d'informar favorablement sobre la modificació, no obstant això, una de les mitgeres d'estos edificis pot formar part d'una antiga estructura hidràulica que garantia el manteniment de l'aigua en el fossat de la ciutat, per la qual cosa de conformitat amb l'informe dels servicis tècnics s'informa favorablement sobre la referida modificació amb la condició que en els solars resultants de titularitat privada siga d'aplicació el títol III de la Llei 4/1998, d'11 de juny, del Patrimoni Cultural Valencià, és a dir, que el propietari estarà obligat a realitzar actuacions arqueològiques.
  
Així mateix, la part dels solars que haja d'afegir-se a la via pública serà objecte d'idèntic tractament, encara que en este cas serà l'Ajuntament el responsable de portar a terme l'excavació arqueològica. Si com a resultat de les excavacions aparegueren restes d'interés la Direcció General de Patrimoni Artístic estimaria o no la conveniència de la seua conservació i/o adequació?.
  
D'esta manera no hi ha obstacle, en virtut del que resulta de les competències de conservació del patrimoni artístic, per a l'aprovació d'esta modificació, si bé els actes de gestió i execució urbanística que se'n poden derivar (edificació de solars amb nova alineació i execució del viari resultant) hauran de complir la condició establida pel referit informe.
  
D'altra banda, la modificació suposa increment de sòl dotacional viari i disminució de sòl amb aprofitament lucratiu residencial, sense que hi concórreguen altres circumstàncies que meresquen ser comentades. La modificació s'ajusta a la legislació urbanística i no hi ha obstacle a la seua aprovació.
  
Quart
  
De conformitat amb el que establixen els articles 8.a i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, en el present cas, el director general d'Urbanisme i Ordenació Territorial pot sotmetre l'expedient a l'aprovació definitiva del conseller d'Obres Públiques, Urbanisme i Transports, o bé sotmetre la proposta al dictamen previ de la Comissió Territorial d'Urbanisme que en el cas de municipis de menys de 50.000 habitants tindrà directament efectes de resolució executòria.
  
En virtut de tot el que antecedix, la Comissió Territorial d'Urbanisme de Castelló acorda aprovar definitivament la modificació núm.16 del Pla General de Burriana, i recorda a l'Ajuntament que en els actes d'execució a què esta done lloc hauran de complir les condicions establides en l'informe de la Direcció General de Patrimoni Artístic de la Conselleria de Cultura i Educació.
  
Contra el present acord, que no posa fi a la via administrativa, podrà interposar-se recurs administratiu d'alçada, en el termini d'un mes, davant del conseller d'Obres Públiques, Urbanisme i Transports, això sense perjuí d'utilitzar qualsevol altre recurs que es considere oportú.
  
Castelló, 11 d'abril de 2003.- El secretari de la Comissió Territorial d'Urbanisme: Fernando Renau Faubell.